Suomalaiset eurokolikot
Kahden euron erikoisrahat

Vuodesta 2004 lähtien on euroalueella laskettu liikkeelle kansallisia erikoiskaksieuroisia juhlistamaan henkilöitä tai tapahtumia. Erikoisrahat ovat käypää valuuttaa koko euroalueella. Suomi on laskenut liikkeelle kahden euron erikoisrahan vuosittain. Euromääräiset erikoisrahat julkaistaan EU:n lehdessä.[vanhentunut linkki]
| --- | --- |
 2004:  Euroopan unionin laajentuminen 10:llä uudella jäsenvaltiolla, kesällä 2004.  Kolikossa on tyylitelty pylväs, josta kasvaa Euroopan unionin laajentumista kuvaavia versoja, kirjaimet EU, suunnittelijan nimikirjain M (Pertti Mäkinen) ja Rahapajan tunnus M. Lyöntimäärä 1 milj. kpl.
 2005:  YK:n 60-vuotispäivän ja Suomen 50-vuotisen YK-jäsenyyden merkiksi. 4. lokakuuta 2005. Kolikossa on osa rauhankyyhkyä kuvaavasta palapelistä, sanat FINLAND — UN, suunnittelijan nimikirjain K (Tapio Kettunen) ja Rahapajan tunnus M. Lyöntimäärä 2 milj. kpl.
 2006:  Yleisen ja yhtäläisen äänioikeuden 100-vuotispäivän muistoksi, lokakuussa 2006. Kolikossa on miehen ja naisen kasvot, tekstit ”1.10.1906” ja ”20 FI 06”, suunnittelijan nimikirjain M (Pertti Mäkinen) sekä Rahapajan tunnus M. Lyöntimäärä 2,5 milj. kpl.
 2007:  Rooman sopimuksen 50-vuotisraha (euromaiden yhteinen) 25. maaliskuuta 2007. Kolikon kuva esittää Rooman sopimusasiakirjaa, jossa on Euroopan talousyhteisön kuuden perustajamaan edustajien allekirjoitukset. Asiakirjan taustalla oleva kuvio jäljittelee kiveystä Piazza del Campidoglio -aukiolta. Kolikoissa on tekstit ”ROOMAN SOPIMUS 50 v”, ”EUROOPPA” ja ”SUOMI-FINLAND” sekä Rahapajan liikemerkki. Lyöntimäärä 1,4 milj. kpl.
 2007:  Joulukuussa 2007 laskettiin liikkeelle itsenäisen Suomen 90-vuotisraha.  Kolikossa on vene, jota soutaa yhdeksän soutajaa. Kuvan yläpuolella on liikkeeseenlaskuvuosi 2007 ja alapuolella Suomen itsenäistymisvuosi 1917. Kolikossa on Rahapajan liikemerkki ja Suomen maatunnus FI. Lyöntimäärä 2 milj. kpl.
 2008:  Lokakuussa 2008 laskettiin liikkeelle erikoisraha Ihmisoikeuksien yleismaailmallisen julistuksen 60. vuosipäivä. Kolikossa on sydän, jonka keskellä on ihmishahmo, teksti ”HUMAN RIGHTS”, Suomen maatunnus FI, suunnittelijan nimikirjain K (Tapio Kettunen) ja Rahapajan liikemerkki. Lyöntimäärä 1,5 milj. kpl.
 2009:  Tammikuussa 2009 laskettiin liikkeelle euromaiden yhteinen talous- ja rahaliiton 10-vuotisraha, Kolikossa on yksinkertaisin viivoin piirretty ihmishahmo yhdessä eurosymbolin € kanssa, tekstit "SUOMI FINLAND" JA "EMU 1999–2009", suunnittelijan nimikirjaimet ΓΣ (George Stamatopoulos Kreikan keskuspankista) sekä Rahapajan liikemerkki. Lyöntimäärä 1,4 milj. kpl.
 2009:  Lokakuussa 2009 laskettiin liikkeelle Suomen autonomian ja suomalaisen keskushallinnon 200-vuotisraha. Kolikkoon on kuvattu Porvoon tuomiokirkko jonka yläpuolella on vuosiluku 1809. Oikealla on vuosiluku 2009 ja vasemmalla näkyvät maatunnus FI sekä Rahapajan liikemerkki. Lyöntimäärä 1,6 milj. kpl.
 2010:  Lokakuussa 2010 laskettiin liikkeelle suomalaisen valuutan 150-vuotisraha. Kolikossa on sen sisäosassa vasemmalla tyylitelty Suomen leijona ja liikkeeseenlaskuvuosi 2010. Niiden oikealla puolella on Rahapajan tunnus ja joukko numeroita, jotka kuvastavat eri kolikkoarvoja. Lyöntimäärä 1,6 milj. kpl.
 2011:  Lokakuussa 2011 laskettiin liikkeelle Suomen Pankin perustamisen 200-vuotisraha. Kolikossa on sen sisäosassa vasemmalta oikealle lentävä joutsen ja perustamisvuosi 1811 ja kolikon liikkeeseenlaskuvuosi 2011. Niiden alla on Rahapajan tunnus ja joukko numeroita, jotka kuvastavat eri kolikkoarvoja. Lyöntimäärä 1,6 milj. kpl.
 2012:  Lokakuussa 2012 laskettiin liikkeelle suomalainen taidemaalari Helene Schjerfbeckin (1862–1946) syntymän 150-vuotisraha. Kolikossa on sen sisäosassa kuva taiteilijasta, hänen nimensä ja elinvuodet ja kolikon liikkeeseenlaskuvuosi 2012. Niiden oikealla puolella elinvuosien alla on Rahapajan tunnus. Lyöntimäärä 2,0 milj. kpl.
 2013:  Syyskuussa 2013 laskettiin liikkeelle Suomen säännöllisen valtiopäivätoiminnan alkamisesta kuluneen 150 vuoden kunniaksi juhlaraha. Kolikossa on sisäosassa vuosiluvun 1863 kuutosesta nouseva verso, joka kuvastaa maamme kehitystä, ja kolikon liikkeeseenlaskuvuosi 2013. Kolikon ulkoasun on suunnitellut Petri Neuvonen. Niiden vasemmalla puolella alhalla Suomi - Finland - tekstien välissä on Rahapajan tunnus. Lyöntimäärä 1,0 milj. kpl.
 2013:  Marraskuussa 2013 laskettiin liikkeelle kirjailija Frans Emil Sillanpään (1888-1964) syntymän 125-vuotisraha. Kolikossa on sisäosassa kirjailijan 1950- ja 60-luvun kasvot, kasvojen yläpuolella nimi ja kasvojen molemminpuolin syntymä- ja kuolinnvuodet ja kolikon liikkeeseenlaskuvuosi 2013. Niiden vasemmalla puolella on Rahapajan tunnus. Lyöntimäärä 1,5 milj. kpl.
 2014:  Toukokuussa 2014 laskettiin liikkeelle kirjailija Tove Janssonin (1914-2001) syntymän 100-vuotisraha. Kolikossa on sisäosassa kirjailijan kasvot, nimi, elinvuodet ja kolikon liikkeeseenlaskuvuosi 2014. Liikkeellelaskuvuoden yläpuolella on Rahapajan tunnus. Lyöntimäärä 1,5 milj. kpl.
 2014:  Lokakuussa 2014 laskettiin liikkeelle muotoilija Ilmari Tapiovaaran  (1914-1999) syntymän 100-vuotisraha. Kolikossa on sisäosassa vasemmalla pyöreään muotoon sijoitettu muotoilijan nimi ja elinvuodet, oikealla osa pöydän tai tuolinjalasta ja kolikon liikkeeseenlaskuvuosi 2014. Rahan on suunnitellut Pro Finlandia -mitalilla palkittu Harri Koskinen. Liikkeellelaskuvuoden alapuolella on Rahapajan tunnus. Lyöntimäärä 1,0 milj. kpl.
 2015:  Tammikuussa 2015 laskettiin liikkeelle säveltäjä Jean Sibeluksen (1865-1957) syntymän 150-vuotisraha. Kolikossa on sisäosassa kuvattu tähtitaivasta sekä mäntypuita. Sibelius kuvattiin kotonaan Ainolassa usein mäntymaisemassa. Kolikon oikeassa reunassa on nimi ja etu- ja sukunimen välissä liikkeeseenlaskuvuosi 2015. Rahan on suunnitellut Nora Tapper. Oikealla mäntypuiden keskellä on Rahapajan tunnus. Lyöntimäärä 1,0 milj. kpl.
 2015:  Elokuussa 2015 laskettiin liikkeelle Eurolipun 30-vuotisraha. Jokaisen euromaan rahan ulkoasu pohjautuu yhteiseen teemaan, jossa 12 ihmishahmoa on kuvattu EU:n tähtilipun ympärille. 12 hahmoa kuvaavat alkuperäisiä EU-maita. Kuvan ympärillä kiertää maan nimi julkaisijamaan omalla kielellä ja englanniksi sekä vuosiluvut 1985-2015.EU-lippua juhlistava raha on neljäs yleiseurooppalainen erikoiskakkonen. Aiemmat julkaisut ovat vuosilta 2007 (Rooman sopimus), 2009 (Euro 10v) ja 2012 (Eurokolikot ja -setelit 10v). Raha on kreikkalaisen Georgios Stamatopoulosin suunnittelema. Vuosilukujen vasemmalla puolella on Rahapajan tunnus. Lyöntimäärä 0,5 milj. kpl.